Auglýsing Þar sem þið eruð mörg og vafalaust ólík , veit ég svo sem ekki hvernig ég get ráðið ykkur heilt . Þið getið vonandi tileinkað ykkur eitthvað , kannski á eitthvað á listanum erindi við ykkur en ég bið ykkur um að gleyma öllu hinu . ( Ekki alltaf samt ) . List er alvöru vinna sem fólk fær borgað fyrir , listamenn eru ekki bara að leika sér . Þegar það gengur illa verður maður halda áfram og gera betur . Þegar maður gerir performans með öðrum er gott að hafa handrit . Þegar allir byrja að rífast um hvað á að gera er gott að geta vísað í handritið . Þegar maður er að gera kvikmyndað verkefni er nauðsynlegt að hafa mat á tökustað . Þegar maður er að bjóða fólki upp á eitthvað að borða er ekki sniðugt að kaupa það ódýrasta í Bónus . Mörgum finnst Bónus samlokubrauð og Bónus majónessallat ógeðslegt . Þegar maður á lítinn pening til að borga einhverjum til að vinna með sér er best að fronta það strax , það er hægt að kalla það „ táknræna greiðslu “ , eða eitthvað í þeim dúr . Þegar maður borgar fólki pening er auðveldara að biðja það um að gera eitthvað fyrir sig . Ef maður frestar því of lengi að rukka hættir því til að gleymast Það er sniðugt að taka nótu þegar maður kaupir eitthvað sem maður notar í vinnunni , til dæmis tölvu , myndavél , myndlistarvörur eða bara hvað sem er . Það er líka sniðugt að taka nótu ef maður kaupir eitthvað eins og föt , heimilistæki , eða fer út að borða eða á kaffihús . Maður verður að passa sig á því . Facebook er tímasóun , Twitter líka . Instagram er aðeins skárra . Podcast er mjög sniðugt . Maður ætti líka að láta prófarkalesa allt sem maður sendir frá sér . Ef það er allt of mikill texti nennir enginn að lesa hann . Það er ágætt að vinna á auglýsingastofu í smá tíma til að fá peninga , en maður má alls ekki gera það of lengi . Ef maður vinnur of lengi við textagerð á auglýsingastofu fer maður að hugsa í orðagríni . Listamenn geta gert auglýsingar en auglýsingar eru ekki list . Maður á að heimsækja ömmu sína og afa meðan þau eru enn þá lifandi , nema manni sé illa við þau . Það getur verið að það sé einhverjum öðrum að kenna , en hvað veit ég um það . Kannski verður maður bara að treysta hönnuðinum fyrir því Stundum er gott að endurtaka sig og koma aftur að hlutum sem maður er búinn að presentera . Endurtekning getur verið stíll , en endurtekning getur líka verið stöðnun . Ég þarf alltaf að vera með skriffæri á mér svo ég geti punktað hjá mér hugmyndir . „ Góðar „ hugmyndir geta verið versti óvinur þinn . Góð vinna er það sem maður er í rauninni að leitast eftir . Stundum heldur maður að maður þurfi að gera eitthvað sem er í raun óþarfi . Það geta ótrúlegustu hlutir gerst undir lok ferlis , það er eins og það hægist á tímanum þegar pressan eykst . Það er ekki hægt að vita allt , oftast verður maður bara að taka ákvörðun út frá „ gut-feeling “ eins og það kallast á ensku . Það er gaman að taka ákvarðanir þegar maður kemst upp á lagið með það . Maður verður að passa sig að drekka ekki of mikið kaffi , kvíði er svo hindrandi og leiðinlegur . Allt of oft hef ég gleymt að dokjúmentera , taka ljósmyndir og videó . Það má ekki klikka á því . Til hamingju með Listaháskólann og gangi ykkur vel í vetur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .